«Աուդիո-Վիզուալ լրագրողների ասոցիացիա» ՀԿ-ն «Թրաֆիքինգի դեմ պայքարի իրավական հարթակի հասանելիության դյուրացում» ծրագրի շրջանակներում նոյեմբերի 7-ին կազմակերպեց վերջին՝ վեցերորդ, դասընթացը «Մարդկանց թրաֆիքինգի և շահագործման ենթարկված անձանց նույնացում և աջակցություն» թեմայով: Այս անգամ հանդիպմանը ներկա էին զբաղվածության պետական գործակալությունների, Երևանի քաղաքապետարանի տասը վարչական շրջանների սոցիալական ապահովության, առողջապահության և ծրագրերի բաժնի աշխատակիցները, ինչպես նաև Հայաստանի գործատուների հանրապետական միության ներկայացրած գործատուները: